"Setswana Puo ya Gae (HL)/P2 16 DBE/Ngwanaitseele 2020 SC/NSC – Kaedi Ya Go Tshwaya 13.12 Ee – Ngwana mongwe le mongwe o itlhophela gore go tswa mo batsading ba gagwe ka bobedi o gololosegile fa a na le ofe. Nnyaya- Ngwana wa mosetsana ke motlokolo wa ga mmaagwe e bile mmaagwe ke ena a ka mo nayang dikgakololo tebang le go ratana ka ntlha ya maitemogelo a gagwe ka jalo, Palesa o ne a tshwanetse go bulela mmaagwe mafatlha. (Dikarabo tsa batlhatlhojwa tse di nepagetseng di elwe tlhoko.) (2) 13.13 Ke ithutile gore nama ya kgapeletsa e thuba pitsa/Ga o a tshwanela go pateletsa ngwana go nna se se batlwang ke wena/Kgori e bona lee lerapo ga e le bone/Mo botshelong ga o a tshwanela go lebelela bomolemo jwa sengwe o sa lebelele masula a sona. (Dikarabo tsa batlhatlhojwa tse di nepagetseng di elwe tlhoko.) (2) [25] KGOTSA DITLHANGWA TSA SETSO – G Leeuw le ba bangwe POTSO 14: POTSO YA TLHAMO ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tiro ya motlhatlhojwa. 'Kilano ya boPekwa le boKgogo'-SJ Malao le 'Mogaka Sol Plaatje' PC Mooa  Mo naaneng ya 'Kilano ya boPekwa le boKgogo' le mo lebokong la 'Mogaka Sol Plaatje', bakwadi ba tlhagisa molaetsa wa gore, 'mosekaphofu ya gaabo ga a tshabe go swa lentswe'.  Mo naaneng, mokwadi o dirisitse diane thata go bontsha se, mme a dirisa baanelwa ba ba farologaneng ba ba lekang go dibela ditsabona.  Ka kopano e le maatla, Ntsu o ne a bua ka maikaelelo a go kopanya dinonyane tsotlhe.  O ne a gatelela maikaelelo a ka go dirisa seane sa 'Kgetsi ya tsie e kgonwa ka go tshwaraganelwa', ntsu e le modulasetilo fa Tlhame ena e le mokwaledi.  Mo lebokong la ga Sol Plaatje, go bontsha sentle fa tiro e tshwaraganelwa fa a bua ka South African Native Council e e neng e gogwa kwa pele ke boLangalibalele Dube, mme Sol Plaatje e le mokwaledi a ja pampiri ka pene.  BoKgogwana ba ne ba sa batle go tlhaetswa matlho ke boPekwa fela jalo le Sol Plaatje e ne e le sekakatlela botho le setho a ila go tlhaetswa matlho.  Mokoko fa o tlhagisa mathata a a itemogelwang ke dikgogo o ne wa re 'Ngwana yo o sa leleng o swela tharing'. Seno se kaya gore, fa motho a batla thuso o tshwanetse go bua ka mathata a gagwe, a se a tshware mo go ena.  Sol Plaatje o kaiwa jaaka modibelabotho le segaabo, puo e a e antseng letseleng. Se, se bontsha gore o ne a ikemelela a sa tshabe go bua, mme o lwetse segaabo go lekanngwa le dipuo tse dingwe tsa bantsho.  BoKgogo ba kopa boPekwa gore ba tlogele sejo sa bona sa metlha kgotsa sa tlhago e bong boKgogwana, mme ba batle sengwe go na le go ja boKgogwana.  BoPekwa ba botsa gore bona ba tlaa tshela ka eng? Kwalololo e ileditswe Phetla"